《送欧仲策别驾之任太平》
明代·韩日缵

昔日刺方州，黔陬欣遗躅。坎坛胡为尔，去去丽江曲。

督邮官不薄，幽瘼恣遐瞩。况折陶令腰，兼展士元足。

露冕行春郊，绿畴翠如浴。佩刀怀伊人，令德庶可续。

顾敷玄化洽，革彼獠夷俗。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。